În România, dăm doar trei luni victimelor violurilor ca să depună plângere. „Victima n-are timp nici să se dezmeticească", spune o fostă judecătoare
Degeaba violul a devenit imprescriptibil în România, din 2020, dacă aceeași lege are altă problemă, spun doi oameni de drept, intervievați de HotNews.ro: victimele trebuie să îl denunțe pe agresor în termen de 3 luni. „Poate o să ne vină mintea la cap și în această privință", spune fosta judecătoare Corina Voicu.